Държавен вестник, бр. 56, 2016 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  56
Северна скоростна тангента е изработен проект 
за изграждане на временна пътна връзка, като 
се използва съоръжението за преминаване под 
Северна скоростна тангента, разположено източно 
от ел. подстанция „Илиянци“. Проектът е внесен 
в Направление „Архитектура и градоустройство“ 
на Столична община с входящ № ИБК-70-00-483 
от 2015 г. и приет като мотивирано предложение 
за изменение на действащ ПУП за запазване на 
временната връзка за постоянен достъп.
Със Заповед № РА50-3 от 1.02.2016 г. на главния 
архитект на Столична община е разрешено да 
се изработи изменение на регулационния план 
на м. НПЗ Илиянци-изток, кв. 1, УПИ V – „за 
озеленяване“, и план за регулация за преминаване 
под Северна скоростна тангента.
С писмо № САГ16-ГР00-715 от 3.02.2016 г. на 
началник-отдел „Подробни устройствени пла­
нове“ заповедта е изпратена до кмета на район 
„Сердика“ за сведение и изпълнение.
С писмо № САГ16-ГР00-715-[1] от 8.02.2016 г. 
на главния архитект на Столична община на 
„ГИС – София“ – ЕООД, е възложено да се изра­
боти проект за изменение на план за регулация 
за м. НПЗ Илиянци-изток, кв. 1, УПИ V – „за 
озеленяване“.
Проектът е представен за одобряване с обяс­
нителна записка към същия и приет с приемно-
предавателен протокол от 24.02.2016 г.
Проектът е съгласуван от отделите на Направ­
ление „Архитектура и градоустройство“.
С писмо с изх. № САГ16-ГР00-715-[2] от 
26.02.2016 г. проектът е изпратен за съобщаване 
на основание чл. 128, ал. 1 ЗУТ до район „Сер­
дика“ и до „Държавен вестник“ с писмо с изх. 
№ САГ16-ГР00-715-[3] от 26.02.2016 г.
Съобщението за изработения проект е обнарод­
вано в „Държавен вестник“, бр. 21 от 18.03.2016 г.
С писмо с вх. № САГ16-ГР00-715-[4] от 
8.03.2016 г. от район „Сердика“ са информирали 
Направление „Архитектура и градоустройство“ 
за приключилата процедура по съобщаването 
на Заповед № РА50-3 от 1.02.2016 г. на главния 
архитект на Столична община.
С писмо с вх. № САГ16-ГР00-715-[5] от 
8.03.2016 г. от район „Сердика“ са информирали 
Направление „Архитектура и градоустройство“ 
за приключилата процедура по съобщаването 
на проекта и че в законоустановения срок не са 
постъпили възражения.
Проектът е разгледан и приет от ОЕСУТ, 
като решението е отразено в протокол № ЕС-Г-
35 от 10.05.2016 г., т. 11, съгласно което проектът 
е приет и следва да се изпрати за одобряване в 
Столичния общински съвет във връзка с чл. 21, 
ал. 7 ЗОС.
При горната фактическа обстановка се уста­
новява от правна страна следното:
В съответствие с разпоредбата на чл. 135, ал. 5 
ЗУТ главният архитект на Столична община е 
разрешил служебно да се изработи проект за 
изменение на плана за регулация на УПИ V – „за 
озеленяване“, кв. 1, м. НПЗ Илиянци-изток, и 
план за регулация за преминаване под Северна 
скоростна тангента.
Налице е основанието по чл. 134, ал. 2 във 
връзка с ал. 1, т. 2 ЗУТ, тъй като е възникнала 
нуждата от създаване на нова улица, която да 
следва трасето на пътната връзка за преминаване 
под Северна скоростна тангента.
За запазване на временната връзка за постоя­
нен достъп, което е икономически целесъобразно 
по смисъла на чл. 108, ал. 5 ЗУТ, е необходимо 
да се измени действащият план за регулация, да 
се създаде нова улица, която да следва трасето 
на временната пътна връзка.
Съгласно Общия устройствен план на Столич­
на община територията, в която се предвижда 
улицата, попада в „Смесена производствена 
зона“ (Пс) съгласно приложението към чл. 3, 
ал. 2 ЗУЗСО, т. 20. С оглед на това са спазени 
разпоредбите на чл. 103, ал. 4 и чл. 104, ал. 1, 
изр. 2 ЗУТ.
Спазено е изискването на чл. 128, ал. 1 ЗУТ за 
съобщаване на проекта с обявление, обнародвано 
в „Държавен вестник“.
С приемането на проекта от ОЕСУТ е спазена 
разпоредбата на чл. 128, ал. 7 ЗУТ.
Спазени са материалноправните разпоредби 
на ЗУЗСО, ЗУТ и актовете по прилагането му.
Проектното решение е целесъобразно и от­
говаря на изискванията на чл. 108, ал. 5 ЗУТ.
Спазени са административнопроизводствените 
правила при издаване на акта за разрешаване 
изработването на ПУП на основанието по чл. 134, 
ал. 2 във връзка с ал. 1, т. 2 ЗУТ, внесеният про­
ект е редовно съобщен, разгледан е и е приет 
от ОЕСУТ.
На основание чл. 21, ал. 1, т. 11 ЗМСМА и 
чл. 21, ал. 7 ЗОС, чл. 129, ал. 1, чл. 134, ал. 2 
във връзка с ал. 1, т. 2, чл. 103, ал. 4 и чл. 104, 
ал. 1, изр. 2 ЗУТ, протокол на ОЕСУТ № ЕС-Г-
35 от 10.05.2016 г., т. 11, Столичният общински 
съвет реши:
Одобрява проект за изменение на план за 
регулация на м. НПЗ Илиянци-изток, кв. 1, 
УПИ V – „за озеленяване“, кв. 1а, УПИ I – „за 
озеленяване“, улица по о.т. 2а – 2б – 2в – 2г – 2д 
и план за регулация за улица по о.т. 2д – 2е по 
червените, сините, кафявите и зелените линии, 
цифри, текст и зачертавания съгласно приложе­
ния проект.
Решението и одобреният проект на подробен 
устройствен план да се публикуват на интернет 
страницата на Столична община – Направление 
„Архитектура и градоустройство“ (sofia-agk.com), 
на основание чл. 129, ал. 5 ЗУТ.
Решението да се съобщи на заинтересуваните 
лица по реда на чл. 129, ал. 1 ЗУТ.
Решението може да бъде обжалвано по реда 
на чл. 215, ал. 4 ЗУТ пред Административния 
съд – София-град, в 30-дневен срок от съобща­
ването.
Жалбите се подават в район „Сердика“ и се 
изпращат в Административния съд – София-град, 
от отдел „Правен“ на Направление „Архитектура 
и градоустройство“ на Столична община.
Председател:
Е. Герджиков
5739